钦定古今图书集成/方舆汇编/职方典/第1266卷 > 陵墓附
## 钦定古今图书集成/方舆汇编/职方典/第1266卷 > 陵墓附

沅陵县陵墓无考

泸溪县

元教谕陈秀墓　在县曾家溪。

辰溪县

善卷墓　在大酉山。祥符初，禁采樵。相传曾有窃发其冢者，铁厚尺许，须臾雷雨交作，遂莫敢犯。先生姓名未详，或云舜时人。宋真宗时封辰州通判。欧阳席言先生有功于民，诏封茔立祠，赐号“高蹈。”

溆浦县陵墓无考

沅州

唐刺史林公墓　在盈美乡桐树溪。

元卢阳县教谕邓大章墓　在城东凉伞坪，沅州路同知胡江墓　在北坛畔。

明郎中李才郁墓　在城东龙井巷口，石柱尚存。

刑科给事蒋奎墓　在城南杨溪。

刑部王事胡昱墓　在北门外。

总兵杨茂墓　在城东七里大桥铺畔。

明府胡靖墓　在州西栗子关。

“主政胡悊” 墓　在城北门外，即胡靖孙。

长史马元吉墓　在城东门外。

别驾黄珙墓　在木洞塘冲口。

明府李焕然墓　在河西庄降路口大穴场。明府李登春墓　，焕然孙，亦在大穴场。

别驾胡来缙墓　在北门外，即《胡斌父》。

黔阳县

杨公墓　在县南十五里杨濑。兄弟三人并称“英勇。” 乡有寇，屡力御之，一方民多赖焉。没后，立祠显应，人不敢犯。自宋末至今。

麻阳县陵墓无考。